text: I Hedensted kan de lave børn
  29 november 2014 kl. 15.20
  I Hedensted kan de lave børn. Hver kvinde i Danmark får i gennemsnit 1,67 børn. I Hedensted ligger de imidlertid noget over det snit. Alle kommuner i Syd- og Sønderjylland ligger over landsgennemsnittet.
  
  De kan et eller andet i Hedensted. Hver kvinde føder i gennemsnit 2,18 børn. Dermed er de den mest fertile kommune i TV SYDs sendeområde, og den næstmest fertile i hele Danmark, kun overgået af Vallensbæk.
  Det betyder blandt andet at der er godt fyldt ud i kommunens børnepasningstilbud.
  Hør her borgmester Kirsten Terkilsen fortælle om nogle af de grunde, der kan være baggrund for Hedensteds 2. plads på landsplan (varighed 39 sek):
  Så mange børn føder hver kvinde i gennemsnit i de syd- og sønderjyske kommuner:
  Hedensted: 2,18Varde: 2,1Tønder: 2,07Vejen: 1,94Esbjerg: 1,93Billund: 1,91Vejle: 1,89Aabenraa: 1,88Horsens: 1,86Sønderborg: 1,84Kolding: 1,83Fredericia: 1,82Haderslev: 1,79Fanø: Ikke oplystKilde: dst.dk
  
  